Hasbro
Hasbro on yhdysvaltalainen yritys, joka valmistaa leluja ja pelejä. Se on maailman toiseksi suurin lelujen tuottaja. Hasbro on myös maailman eniten myydyn lautapelin, "Monopolyn", julkaisija. Yrityksen perustivat vuonna 1923 veljekset Henry ja Helal Hassenfeld. Yhtiön nimi oli aluksi Hassenfeld Brothers. Alkuvaiheessa se valmisti enimmäkseen tekstiilejä, ensimmäiset lelunsa yritys valmisti 1940-luvulla.
Diablo (yhtye)
Diablo on vuonna 1995 perustettu suomalainen metalliyhtye. Yhtye on lähtöisin Kalajoelta, mutta on sittemmin tamperelaistunut. Diablo on julkaissut kuusi albumia, joista "Mimic47" (2006) ja "Silvër Horizon" (2015) ovat yltäneet Suomen albumilistan ykköspaikalle. Yhtye levyttää Sakara Recordsille. Yhtyettä on verrattu tyyliltään Meshuggahiin.